《又赋得薰风自南来殿角生微凉》
明代·邓云霄

青莲滴沆瀣，本是清凉界。南薰入古殿，四座生灵籁。

胜会集群贤，披襟仍解带。炎蒸尽洒濯，世虑归澄汰。

一为白雪吟，秋声益澎湃。宦途苦桎梏，远引轻冠盖。

君看嘒嘒蝉，饮露得仙蜕。列子如可作，御风期方外。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。